## Our Responsibility to Humanity

### Universalistic or Particularistic Aspirations

וּבְכֵן תֵּן פַּחְדְּךָ ה' אֱלהֵינוּ עַל כָּל מַעֲשֶׂיךָ. וְאֵימָתְךָ עַל כָּל מַה שֶּׁבָּרָאתָ. וְיִירָאוּךָ כָּל הַמַּעֲשִׂים וְיִשְׁתַּחֲווּ לְפָנֶיךָ כָּל הַבְּרוּאִים. וְיֵעָשׂוּ כֻלָּם אֲגֻדָּה אֶחָת, לַעֲשׂות רְצונְךָ בְּלֵבָב שָׁלֵם. שֶׁיָּדַעְנוּ ה' אֱלהֵינוּ שֶׁהַשָּׁלְטָן לְפָנֶיךָ. עז בְּיָדְךָ וּגְבוּרָה בִּימִינֶךָ. וְשִׁמְךָ נורָא עַל כָּל מַה שֶּׁבָּרָאתָ:

ערוגת הבושם

ובכן תן פחדך על כל מעשיך, על ישראל שנקראו מעשה דכתיב מעשה ידי להתפאר. וכתיב ישמח ישראל בעושיו. ואימתך על כל... שבראת, כדי שייראוך ישראל שנקראו ברואים, שנאמר כל נקרא בשמי לכבודי בראתיו... על כל מה שבראת, על ישראל כמו שפיר' כל הברואים.

**שמות יט**

(ה) וְעַתָּה אִם שָׁמוֹעַ תִּשְׁמְעוּ בְּקֹלִי וּשְׁמַרְתֶּם אֶת בְּרִיתִי וִהְיִיתֶם לִי סְגֻלָּה מִכָּל הָעַמִּים כִּי לִי כָּל הָאָרֶץ: (ו) **וְאַתֶּם תִּהְיוּ לִי מַמְלֶכֶת כֹּהֲנִים** וְגוֹי קָדוֹשׁ אֵלֶּה הַדְּבָרִים אֲשֶׁר תְּדַבֵּר אֶל בְּנֵי יִשְׂרָאֵל:

פירוש ר' אברהם בן הרמב"ם שמות יט:ו

תהיו אתם בשמירת תורתי מנהיגי העולם, היחס שלכם אליהם כיחס הכהן אל עדתו ילכו העולם בעקבותיכם ויהיו מחקים את מעשיכם ויתהלכו בדרכיכם.

ספורנו שמות פרק יט

 (ו) ואתם תהיו לי ממלכת כהנים. ובזה תהיו סגולה מכלם כי תהיו ממלכת כהנים **להבין ולהורות לכל המין האנושי לקרוא כלם בשם ה'**, ולעבדו שכם אחד.

תפא"י אבות ג:א

דא"כ מה זה דקאמר קב"ה והייתם לי סגולה מכל העמים. ואי כל העמים רק כבהמות הארץ המה, לא יהי' מאמר זה רק כאומר והייתם לי סגולה מכל הבהמות ומכל הקופים שדומין בתמונתם לאדם.

R. Samson Raphael Hirsch (*Commentary to Sefer Vayikra* 20:26):

…so that in no way does Jewish thought look on the choice of Israel as a rejection of the rest of humanity. It regards the choice of Israel only as a beginning, only the restarting of the spiritual and moral rebuilding of Mankind, only the first step to that future…where many nations will attach themselves to God, and become His People, and Israel’s Sanctuary will not only be the central heart of Israel but the center of Mankind, who will have found their way to God.

**רש"י שמות יט:ה**

“סגלה” - אוצר חביב כמו (קהלת ב) וסגלת מלכים כלי יקר ואבנים טובות שהמלכים גונזים אותם כך אתם תהיו לי סגולה משאר אומות ולא תאמרו אתם לבדכם שלי ואין לי אחרים עמכם ומה יש לי עוד שתהא חבתכם נכרת כי לי כל הארץ **והם בעיני ולפני לכלום.**

**במדבר יד**

**טו**  וְהֵמַתָּה אֶת הָעָם הַזֶּה כְּאִישׁ אֶחָד וְאָמְרוּ הַגּוֹיִם אֲשֶׁר שָׁמְעוּ אֶת שִׁמְעֲךָ לֵאמֹר: **טז**  מִבִּלְתִּי יְכֹלֶת ה’ לְהָבִיא אֶת הָעָם הַזֶּה אֶל הָאָרֶץ אֲשֶׁר נִשְׁבַּע לָהֶם וַיִּשְׁחָטֵם בַּמִּדְבָּר:

**יחזקאל לו:כ**

וַיָּבוֹא אֶל הַגּוֹיִם אֲשֶׁר בָּאוּ שָׁם וַיְחַלְּלוּ אֶת שֵׁם קָדְשִׁי בֶּאֱמֹר לָהֶם עַם ה' אֵלֶּה וּמֵאַרְצוֹ יָצָאוּ:

**יחזקאל כ:מא**

בְּהוֹצִיאִי אֶתְכֶם מִן הָעַמִּים וְקִבַּצְתִּי אֶתְכֶם מִן הָאֲרָצוֹת אֲשֶׁר נְפֹצֹתֶם בָּם וְנִקְדַּשְׁתִּי בָכֶם לְעֵינֵי הַגּוֹיִם:

**ישעיהו סו:כ**

וְהֵבִיאוּ אֶת כָּל אֲחֵיכֶם **מִכָּל הַגּוֹיִם** מִנְחָה לַייָ בַּסּוּסִים וּבָרֶכֶב וּבַצַּבִּים וּבַפְּרָדִים וּבַכִּרְכָּרוֹת עַל הַר קָדְשִׁי יְרוּשָׁלִַם אָמַר יְיָ כַּאֲשֶׁר יָבִיאוּ בְנֵי יִשְׂרָאֵל אֶת הַמִּנְחָה בִּכְלִי טָהוֹר בֵּית יְיָ:

**ישעיהו מב:ו**

אֲנִי ה’ קְרָאתִיךָ בְצֶדֶק וְאַחְזֵק בְּיָדֶךָ וְאֶצָּרְךָ וְאֶתֶּנְךָ לִבְרִית עָם **לְאוֹר גּוֹיִם:**

**במדבר כג ט**

כִּי מֵרֹאשׁ צֻרִים אֶרְאֶנּוּ וּמִגְּבָעוֹת אֲשׁוּרֶנּוּ **הֶן עָם לְבָדָד יִשְׁכֹּן וּבַגּוֹיִם לֹא יִתְחַשָּׁב.**

R. Yosef Dov Soloveitchik:

The first Patriarch, Abraham, introduced himself to the inhabitants of Canaan with the words, 'I am a stranger and a resident among you'. Are not these two terms mutually exclusive?

Abraham's definition of his dual status, we believe, describes with profound accuracy the historical position of the Jew who resides in a predominantly non-Jewish society. He was the resident, like other inhabitants of Canaan, sharing with them a concern for the welfare of society, digging wells and contributing to the progress of the country in loyalty to its government and institutions. Here, Abraham was clearly a fellow citizen, a patriot among compatriots, joining others in advancing the common welfare.

However, there was another aspect, the spiritual, in which Abraham regarded himself as a stranger. His identification and solidarity with his fellow citizens in the secular realm did not imply his readiness to relinquish any aspects of his religious uniqueness. His was a different faith and he was governed by perceptions, truths, and observances which set him apart from the larger faith community. In this regard, Abraham and his descendants would always remain 'strangers.'….

Like other people, the Jew has more than one identity. He is part of a larger family of mankind, but he also has a Jewish identity which separates him from others. Each identity imposes upon him particular responsibilities. As a citizen of a pluralistic society, the Jew assumes social and political obligation to contribute to the general welfare and to combat such common dangers as famine, corruption, disease and foreign enemies ... freedom, dignity and security of human life. These are concerns which transcend all boundaries of difference.

The Jew, however, has another identity which he does not share with the rest of mankind: the covenant with God which was established at Mt. Sinai three thousand years ago... This identity involves responsibilities and a way of life which are uniquely Jewish and which, inevitably set the Jew apart from non-Jews. It is particularistic, rather than universalistic... There is an inevitable tension in trying to uphold these two identities.[[1]](#footnote-1)

**ישעיהו נב**

**ד**  אָכֵן חֳלָיֵנוּ הוּא נָשָׂא וּמַכְאֹבֵינוּ סְבָלָם וַאֲנַחְנוּ חֲשַׁבְנֻהוּ נָגוּעַ מֻכֵּה אֱלֹהִים וּמְעֻנֶּה: **ה**  וְהוּא מְחֹלָל מִפְּשָׁעֵנוּ מְדֻכָּא מֵעֲו‍ֹנֹתֵינוּ מוּסַר שְׁלוֹמֵנוּ עָלָיו וּבַחֲבֻרָתוֹ נִרְפָּא לָנוּ:

רש"י

(ד) אכן חליינו הוא נשא - אכן לשון אבל בכל מקום אבל עתה אנו רואים שלא מחמ' שפלותו בא לו אלא מיוסר היה ביסורין להיות כל האומות מתכפרות בייסוריהן של ישראל: חלי שהיה ראוי לבא עלינו הוא נשאו.

ואנחנו חשבנוהו - אנו היינו סבורים שהוא שנאוי למקום והוא לא היה כן אלא מחולל היה מפשעינו ומדוכא מעונותינו.

(ה) מוסר שלומינו עליו - באו עליו יסורי השלום שהיה לנו שהוא היה מיוסר להיות שלום לכל העולם.

**רד”ק ישעיהו נג:ד**

אכן חלינו - הנה כתב יחזקאל הנביא בן לא ישא בעון האב ואב לא ישא בעון הבן כל שכן איש אחד באיש אחר וכל שכן אומה באומה אחרת, אם כן מה הוא חלינו הוא נשא, מחולל מפשעינו ובחברתו נרפא לנו, ואינו דומה לזה מה שאמר ירמיהו בספר קינות אבותינו חטאו ואינם ואנחנו עונותיה' סבלנו, כי הוא על דרך פוקד עון אבות על בנים, והוא כשאוחזים הבנים מעשה אבותם בידיהם, כמו שאמר לשונאי, שזהו משפט מאת האל שנושא הבן עונו ועון האב, ומה שאמר ירמיהו אמר על לשון הנוהים כי מתוך צערם לא יהיו דבריהם במשפט ובמשקל, וזה שיאמרו האומות אכן חלינו הוא נשא והדומים לזה הוא דברי עצמם לא שישראל סבלו עון האומות אלא הם יחשבו זה בדעתם כאשר יראו בעת הישועה כי האמונה שהחזיקו בה ישראל היא האמת והאמונה שהחזיקו הם בה היא שקר ויאמרו אך שקר נחלו אבותינו הבל ואין וגו', יאמרו לפי סברתם אם כן מה היה הצער שהיו סובלים ישראל בגלות הנה לא היה בעונם כי הם היו מחזיקים אמונת ישראל ואנחנו שהיה לנו שלום ושלוה והשקט ובטח היינו מחזיקים אמונת שקר, אם כן החולי והמכאוב שהיה ראוי לבא עלינו היה בא עליהם והם היו כופר וכפרה לנו ואנחנו חשבנוהו בהיותו בגלות שהוא נגוע ומוכה אלהים ומעונה מיד האלהים בעונו והנה אנו רואים כי לא זה בעונו אלא בעונינו זה שאמר:

**תנא דבי אליהו רבה כז:ד**

עליו הכתוב אומר (ישעיהו נג:יא) מעמל נפשו יראה ישבע וגו'. מכאן אמרו הת׳״ח שבדור הוא סובל עונות הדור שבתוכו בינו לבין עצמו ואין כל בריה יכולה להכיר בהן אלא הקב”ה לבדו ועליו הכתוב אומר (שם) ועונותם הוא יסבול.

**ספר הכוזרי מאמר ב**

אמר הכוזרי: ואיך יהיה זה משל לישראל, והוא אמר: “חוליינו הוא נשא”, וישראל לא מצא אותם מה שמצאם כי אם בעוונם?

אמר החבר: ישראל באומות כלב באברים, הוא רב חוליים מכולם, ורב בריאות מכולם....

בראשית רבה פט:ו

ויחן את פני העיר התחיל מעמיד הטליסין ומוכר בזול הדא אמרת שאדם צריך להחזיק טובה למקום שיש לו הנאה ממנו.

נציב הקדמה לבראשית

וזה היה שבח האבות שמלבד שהיו צדיקים וחסידים ואוהבי ה׳ באופן היותר אפשר. עוד היו ישרים. היינו שהתנהגו עם אוה״ע אפי׳ עובדי אלילים מכוערים. מ״מ היו עמם באהבה **וחשו לטובתם באשר היא קיום הבריאה**. כמו שאנו רואים כמה השתטח א״א להתפלל על סדום.

**תפארת ישראל בועז מסכת אבות ג:א**

גם לולא פה קדוש של רז”ל שאמרו לנו כן, כבר היינו יודעים דבר זה מצד השכל, דהרי צדיק ה' בכל דרכיו וחסיד בכל מעשיו. ואנחנו רואים כמה מחסידיהן שמלבד שמכירין יוצר בראשית, ומאמינין בתה”ק שהיא אלהית, ועושין ג”ח גם לישראל, וכמה מהן שהיטיבו ביותר לכל באי עולם, כהחסיד יענער שהמציא האפאקקענאימפפונג, שעל ידה ניצולים כמה רבבות בני אדם מחולי וממיתה וממומין, ודראקא שהביא הקארטאפפעל לאייראפא, שמעכב כמה פעמים הרעב. וגוטענבערג שהמציא את הדפוס. וכמה מהן שלא נשתלמו כלל בעה”ז, כהחסיד רייכלין שהערה למות נפשו להצין שריפת השסי”ן שנצטווה מהקיסר מאקסימיליאן בשנת רס”ב ע”י הסתת המומר פפעפפערקארן ש”ט עם הכומרים קשר של רשעים שלו. ורייכלין הנ”ל השליך נפשו מנגד, ובטענותיו הכריע לב הקיסר ליקח ציוויו הנ”ל לחזרה, ועי”ז רדפוהו רובו וימררוהו אויביו הכומרים ודחקוהו עד שמת בדוחקו ובשבירת לבו. וכי ס”ד שכל המעשים הגדולים האלו לא ישולמו לעה”ב לאחר הפרגוד ח”ו והרי הקב”ה אין מקפח שכר כל בריה. ואת”ל דאף אלו התסידים הנ”ל אע”ג שקיימו הז' מצות של בני נח [כסנהדרין נו:], אפ”ה אין דינם כגרי תושב, מדלא קבלום בפני ג' חבירים [כע”ז סד:]. ובל”ז ג”כ אין מקבלין גרי תושב רק בזמן שהיובל נוהג [כערכין כט.], אפ”ה מדלא עשו מעשה עשו, יש להם חלעה”ב.[[2]](#footnote-2)

**רמב”ם הלכות שמיטה ויובל יג:יג**

ולא שבט לוי בלבד, **אלא כל איש ואיש מכל באי העולם** אשר נדבה רוחו אותו והבינו מדעו להיבדל לעמוד לפני ה' לשרתו ולעובדו לדעה את ה', והלך ישר כמו שעשהו האלוהים, ופרק מעל צווארו עול החשבונות הרבים אשר ביקשו בני האדם—הרי זה נתקדש קודש קודשים, ויהיה ה' חלקו ונחלתו לעולם ולעולמי עולמים.

**אגרות הרמב”ם עמוד תרפ”א (מהדורת הרב שילת)**

ומה ששאלת על האומות, הוי יודע דרחמנא לבא בעי, ואחר כוונת הלב הם הם הדברים. ועל כן אמרו חכמי האמת רבותינו ע”ה חסידי אומות העולם יש להם חלק לעולם הבא, **אם השיגו מה שראוי להשיג מידיעת הבורא יתברך והתקינו נפשם במידות הטובות**. ואין בדבר ספק שכל מי שהתקין נפשו בכשרות המידות וכשרות החכמה באמונת הבורא יתברך בודאי הוא **מבני** **העולם הבא**.

**בראשית יב**

**ב**  וְאֶעֶשְׂךָ לְגוֹי גָּדוֹל וַאֲבָרֶכְךָ וַאֲגַדְּלָה שְׁמֶךָ וֶהְיֵה בְּרָכָה:

**ג** וַאֲבָרְכָה מְבָרְכֶיךָ וּמְקַלֶּלְךָ אָאֹר וְנִבְרְכוּ בְךָ כֹּל מִשְׁפְּחֹת הָאֲדָמָה:

**בראשית כב:יח**

וְהִתְבָּרְכוּ בְזַרְעֲךָ כֹּל גּוֹיֵי הָאָרֶץ עֵקֶב אֲשֶׁר שָׁמַעְתָּ בְּקֹלִי:

**שמות יט:ו**

וְאַתֶּם תִּהְיוּ לִי מַמְלֶכֶת כֹּהֲנִים וְגוֹי קָדוֹשׁ:

**מלכים א ח:יב-ט:יד**

**מא**  וְגַם אֶל הַנָּכְרִי אֲשֶׁר לֹא מֵעַמְּךָ יִשְׂרָאֵל הוּא וּבָא מֵאֶרֶץ רְחוֹקָה לְמַעַן שְׁמֶךָ:

**מב** כִּי יִשְׁמְעוּן אֶת שִׁמְךָ הַגָּדוֹל וְאֶת יָדְךָ הַחֲזָקָה וּזְרֹעֲךָ הַנְּטוּיָה וּבָא וְהִתְפַּלֵּל אֶל הַבַּיִת הַזֶּה:

**מג** אַתָּה תִּשְׁמַע הַשָּׁמַיִם מְכוֹן שִׁבְתֶּךָ וְעָשִׂיתָ כְּכֹל אֲשֶׁר יִקְרָא אֵלֶיךָ הַנָּכְרִי לְמַעַן יֵדְעוּן כָּל עַמֵּי הָאָרֶץ אֶת שְׁמֶךָ לְיִרְאָה אֹתְךָ כְּעַמְּךָ יִשְׂרָאֵל וְלָדַעַת כִּי שִׁמְךָ נִקְרָא עַל הַבַּיִת הַזֶּה אֲשֶׁר בָּנִיתִי:

**ישעיהו מד:ו**

אֲנִי ה’ קְרָאתִיךָ בְצֶדֶק וְאַחְזֵק בְּיָדֶךָ וְאֶצָּרְךָ וְאֶתֶּנְךָ לִבְרִית עָם **לְאוֹר גּוֹיִם**.

**ישעיהו ס**

**ב**  כִּי הִנֵּה הַחֹשֶׁךְ יְכַסֶּה אֶרֶץ וַעֲרָפֶל לְאֻמִּים וְעָלַיִךְ יִזְרַח ה’ וּכְבוֹדוֹ עָלַיִךְ יֵרָאֶה:

**ג**  וְהָלְכוּ גוֹיִם לְאוֹרֵךְ וּמְלָכִים לְנֹגַהּ זַרְחֵךְ:

**זכריה ח:כג**

כֹּה אָמַר ה’ צְבָאוֹת בַּיָּמִים הָהֵמָּה אֲשֶׁר יַחֲזִיקוּ עֲשָׂרָה אֲנָשִׁים מִכֹּל לְשֹׁנוֹת הַגּוֹיִם וְהֶחֱזִיקוּ בִּכְנַף אִישׁ יְהוּדִי לֵאמֹר נֵלְכָה עִמָּכֶם כִּי שָׁמַעְנוּ אֱלֹהִים עִמָּכֶם:

1. *Reflections of the Rav,* Chapter 16. [↑](#footnote-ref-1)
2. Also consider the following comments:

   **תפארת ישראל יכין מסכת אבות ג:יז**

   קיד) אם אין תורה אין דרך ארץ. לאו תורה ממש קאמר, דהרי כמה ע"ה שלא למדו, וכמה חסידי אה"ע שלא שמרו התורה, ואפ"ה הן בעלי מוסר וד"א, אלא נ"ל משום דלכל אומה יש דת אלהי שכוללת ג' עקרים, דהיינו, א) שיש תורה משמים, ב) שיש שכר ועונש, ג) שיש השארת הנפש, [ולא נחלקו האומות זמ"ז רק בפירושן], ואלו שלשה העקרים הראשיות נקראין כאן תורה, ולכן מי שאינו מאמין בהן, הרי האדם כבהמה לפניו ואין הנפש חשובה בעיניו לנהוג בה יקר במוסר וד"א כנימוסי עם ועם, וכל מה שיעשה בזה, הוא מצד הכרח: [↑](#footnote-ref-2)